Všeobecne záväzné nariadenie 
OBCE Ipeľské Predmostie 
číslo 1/2015
o poskytovaní dotácií z rozpočtu obce 

Obec   Ipeľské Predmostie   (ďalej len „Obec“) podľa § 6 ods.1   zákona SNR č. 369/1990 Zb. o obecnom  zriadení  v znení  neskorších  predpisov  a podľa  zákona  NR  SR  č.  583/2004  Z.  z. o rozpočtových pravidlách územnej samosprávy v znení neskorších predpisov sa uznieslo na tomto všeobecne záväznom nariadení:

PRVÁ ČASŤ Úvodné ustanovenie
§ 1
Účel VZN
(1) Účelom tohto všeobecne záväzného nariadenia (ďalej len „VZN“). je stanovenie podmienok pre poskytovanie dotácií právnickým osobám a fyzickým osobám – podnikateľom pôsobiacim na území obce Ipeľské Predmostie, (ďalej len „obec“), ktoré sú poskytované v zmysle § 7 ods. 5 zákona č. 583/2004 Z. z. o rozpočtových pravidlách územnej samosprávy v znení neskorších predpisov, z rozpočtu Obce.
(2) Uvedené VZN sa nevzťahuje na dotácie poskytované

DRUHÁ ČASŤ Všeobecné ustanovenie
§ 2
Predmet a zdroje dotácií

(1) Finančné   prostriedky   určené   na   dotácie   v zmysle   tohto   VZN   sa   vytvárajú   v procese
hospodárenia obce z  príjmov Obce.
(2) Objem  finančných  prostriedkov  určených  v príslušnom  kalendárnom  roku  na  poskytovanie dotácií schváli obecné zastupiteľstvo (ďalej len „OZ“) pri schvaľovaní rozpočtu Obce alebo jeho zmenách.
(3) Obec môže poskytnúť dotácie zo svojho rozpočtu:
a)  fyzickým osobám – podnikateľom, b)  právnickým osobám,
za podmienok stanovených týmto VZN
(4) Dotácia sa môže poskytnúť, ak prijímateľ:
a)  má sídlo alebo trvalý pobyt na území obce alebo b)  pôsobí, vykonáva činnosť na území obce alebo c)   poskytuje služby obyvateľom obce,
a to len na podporu

-	všeobecne prospešných služieb,
-	všeobecne prospešných alebo verejnoprospešných účelov
(5) Poskytnutie dotácie nesmie zvyšovať dlh Obce.
(6) Na poskytnutie dotácie nie je právny nárok.

TRETIA ČASŤ Dotácie
§ 3
Smerovanie dotácií

(1) Dotácie sa poskytujú jednotlivým subjektom na základe nimi predloženej žiadosti podľa § 4
tohto VZN.
(2) Dotácie sa poskytujú najmä na nasledovné účely:
-	umelecké a  kultúrno – spoločenské aktivity,
-	rozvoj školstva a vzdelávania, mimoškolského vzdelávania
-	rozvoj telovýchovy a športu,
-	zdravotníctvo a sociálne služby,
-	ochrana životného prostredia.

§ 4
Žiadosť o poskytnutie dotácie

 (1) Možnosť predkladať žiadosti zverejní Obec obvyklým spôsobom – na svojej úradnej tabuli 
(2) Žiadosti pre rozpočtový rok je možné predkladať do 31. marca bežného roka ,alebo priebehu roka   
      najneskôr do 31.auagusta.
   (3) Žiadosť  o poskytnutie  dotácie  sa  predkladá  osobne na  obecný úrad v Ipeľskom Predmostí,   
        alebo poštou na adresu: Obecný úrad, Ipeľské Predmostie č. 133, 991 10

§ 5
Prerokovanie žiadostí a schvaľovanie dotácií

(1) Žiadosti  o poskytnutie  dotácie  prerokuje  finančná  komisia  OZ  a po  posúdení  oprávnenosti
a úplnosti jednotlivých žiadostí pripraví pre OZ návrh na schválenie.
(2) O poskytnutí dotácie každému jednotlivému žiadateľovi rozhodne OZ pri schvaľovaní rozpočtu
Obce alebo pri jeho zmene.
(3) Pri  posudzovaní  žiadosti  a navrhovaní  výšky  a účelu  dotácie  sa  prihliada  na  hospodárnosť
a efektívnosť pri nakladaní s verejnými prostriedkami.
(4) Po  schválení  dotácie  Obec  uzatvorí  s prijímateľom  dotácie  Zmluvu  o poskytnutí  dotácie,
v ktorej stanoví podmienky čerpania a zúčtovania poskytnutej dotácie.

§ 6
Zúčtovanie dotácií

(1) Prijímateľ dotácie je povinný použiť poskytnutú dotáciu iba v rámci rozpočtového obdobia, vždy najneskôr do 30. NOVEMBRA príslušného kalendárneho roka.
(2) Zúčtovanie musí obsahovať fotokópie účtovných dokladov preukazujúcich použitie dotácie na schválený účel (podujatie, akciu, úlohu) a výpisy z bankového účtu, resp. pokladničné doklady.
(3) Prijímateľ dotácie, ktorý nepredloží zúčtovanie dotácie v stanovenom termíne alebo použije
túto dotáciu na iný účel ako bol určený v dohode o poskytnutí dotácie, je povinný dotáciu vrátiť na účet Obce najneskôr do 15 dní po termíne stanovenom v dohode na zúčtovanie. Žiadosť takéhoto subjektu nebude v nasledujúcom roku prerokovaná.
(4) Nevyčerpané finančné prostriedky z poskytnutej dotácie vráti prijímateľ do rozpočtu Obce
súčasne s vyúčtovaním dotácie.

ŠTVRTÁ ČASŤ
§ 7
Záverečné ustanovenia

(1)	Na tomto VZN sa uznieslo Obecné zastupiteľstvo v Ipeľskom Predmostí dňa  28.08.2015.
(2)	Toto VZN nadobúda účinnosť 15.dňom jeho vyhlásenia.

V Ipeľskom Predmostí 28.8.2015

								Starosta obce

Vyvesené na úradnej tabuli dňa 28.8.2015
Zvesené z úradnej tabule dňa     14.9.2015